Jegyzőkönyv

A Szenátus 2018/2019. évi második üléséről

**2018. december 11.**

*Jelen vannak a jelenléti ív szerint. (1. sz. melléklet)*

**Dr. Sótonyi Péter rektor** köszönti a Szenátus tagjait a 2018/2019. tanév második ülésén.

Elmondja, hogy az ülésről kimentésüket kérték: Dr. Németh Tibor rektorhelyettes, Dr. Fodor László és Dr. Vörös Károly professzorok, Dr. Arany-Tóth Attila egyetemi adjunktus, Dr. Szalay Ferenc igazgató, Winkler Beáta igazgató,dr. Páskuly Lilian jogász, Dr. Gerencsér Ferenc ügyvéd, Kökény István tangazdaság-vezető, Bella Dezső, Fodor Gabriella, Kovács Gábor és Szrogh Bernadett osztályvezetők, Domonkos Barbara belső ellenőr, Ruff Alexandra, Sipos Roland, Bernd Schulze Gronover hallgató, Balázs Gusztáv főszerkesztő.

**Dr. Sótonyi Péter rektor** kéri a szenátorokat, hogy nyomja meg mindenki a jelenlétet igazoló gombot, illetve, hogy mikrofonjaikat kapcsolják be hozzászólás alkalmával, ez a jegyzőkönyv készítése miatt elengedhetetlen.

Megállapítja, hogy a Szenátus határozatképes.

**Dr. Sótonyi Péter rektor** megállapítja, hogy a Szenátus határozatképes, a jegyzőkönyv vezetésére dr. Battay Mártont, hitelesítésre Dr. Ózsvári László docens urat és Dr. Somogyi Zoltán PhD hallgatót kéri fel.

**Dr. Sótonyi Péter rektor** kéri a Szenátust, hogy fogadja el a jegyzőkönyv hitelesítőket és a napirendi pontokat, előtte kiegészítésül elmondja, hogy a Tanúsító Védjegy Szabályzat a februári ülésen kerül megtárgyalásra.

**Az Állatorvostudományi Egyetem Szenátusa egyhangúlag (12/12) elfogadja a jegyzőkönyv hitelesítőket.**

**Az Állatorvostudományi Egyetem Szenátusa egyhangúlag (12/12) elfogadja a napirendi pontokat.**

1. Személyügyi terv / Tanszékvezetői, Oktatói-kutatói pályázatok elbírálása
2. Személyügyi terv / Kitüntetések
3. HÖK Alapszabály módosítása
4. Tanulmányi és Vizsgaszabályzat módosítása
5. Záróvizsga Bizottság személyi összetétele
6. Foglalkoztatási Követelményrendszer módosítása
7. Tanúsító Védjegy Szabályzat (lekerült a napirendiről)
8. Vadkárbecslési szakértői feladatokra felkészítő szakirányú továbbképzési szak mintatantervének elfogadása
9. Fakultatív tárgyak indítása
10. Egyebek

**Dr. Sótonyi Péter rektor** elmondja, hogy Karsai Ferenc professzor emeritus, életének 90. évében, november 27-én elhunyt. Kéri, a Szenátus egy perces néma felállással emlékezzen a Belgyógyászati Tanszék egykori vezetőjére a kórélettani tantárgy bevezetője.

Tájékoztatja a Szenátust, hogy a temetés 2018. december 18-án 14 órakor lesz, a rákospalotai Magyarok Nagyasszonya templomban.

**Dr. Sótonyi Péter elmondja,** hogy dr. Albert Ervin, aki a Szenátus megalakulásától kezdődően doktoranduszi tagként közreműködött, abszolutóriumot szerzett, így mandátuma megszűnt. Új doktorandusz szenátorként dr. Somogyi Zoltánt delegálta a küldöttgyűlés. Köszönti Somogyi Zoltánt és megkéri, hogy röviden mutatkozzon be.

**Dr. Somogyi Zoltán PhD hallgató** köszönti a megjelenteket, elmondja, hogy 2017. februárjában vette át diplomáját, II. éves PhD hallgató. A Gyógyszertani és Méregtani Tanszéken dolgozik, fő témaköre az antibiotikum.

**Dr. Sótonyi Péter rektor** elmondja,hogy Bodó Gábor professzor úr ünnepélyes keretek között átvette MTA doktori oklevelét, amelyhez ezúton is gratulál.

**Dr. Sótonyi Péter rektor** elmondja, hogy az EFOP-3.6.3-VEKOP-16-2017-00005 keretein belül a Tudományos Döntőbizottság a 6 legjobb, leginnovatívabb TDK dolgozatot készítő hallgatót külön díjazásban részesíti. Reméli, hogy hamarosan tanszékek munkatársai lesznek a díjazott hallgatók. Átadja a díjakat:

|  |  |  |
| --- | --- | --- |
| 1. | Klenovszki Dóra | V. évfolyam |
| 2. | Kondor Milán | VI. évfolyam |
| 3. | Lajos Andrea | IV. évfolyam |
| 4. | Németh Szilvia | VI. évfolyam |
| 5. | Szalai Mária | VI. évfolyam |
| 6. | Verebes Dóra | VI. évfolyam |

(Szalai Mária nem tudott részt venni az ülésen, így oklevelét későbbi időpontban veheti át)

**dr. Battay Márton hivatalvezető** elmondja, hogy Rektor Úr Plósz Béla díjat vehetett át a Lógyógyászati Kongresszuson, melyhez ezúton is gratulál.

**Dr. Sótonyi Péter rektor** megköszöni és hozzáteszi, hogy nagy tisztelője Plósz Bélának, ezért számára nagy öröm e díj átvétele. Hamarosan szobrot is állítunk tiszteletünk jeléül híres professzorunknak.

1. Napirendi pont

Tanszékvezetői, oktatói/kutatói Pályázatok elbírálása

**Dr. Sótonyi Péter rektor** elmondja, hogy tanszékvezetői pozíció ebben a félévben nem került kiírásra, azonban az oktatói kutatói álláshelyek igen. Mindegyikre egy-egy formai szempontból megfelelő jelentkező van.

A Foglalkoztatási Követelményrendszer alapján az oktató-kutatói álláshelyekre vonatkozólag nyilvános pályázatot hirdetett meg az Egyetem a Közszolgálati Személyzetfejlesztési Főigazgatóság és az Állatorvostudományi Egyetem honlapján is. A pályázatok elbírálására a rektor három tagból álló bizottságot hozott létre, melynek a Kjt. 20/A. § (6) bekezdése alapján nem lehet tagja a kinevezési, megbízási jogkör gyakorlója.

A Bizottság elnöke és tagjai: Dr. Gálfi Péter, Dr. Németh Tibor, Dr. Fodor László voltak.

A tanszéki tanácsok és a bizottság az összes belső pályázatot támogatta. Egy külső pályázó volt, őt azonban sem a tanszéki tanács, sem a bizottság nem támogatta.

A benyújtott pályázatok véleményezéséről, a bizottsági vélemények figyelembevételével a Szenátus is szavaz, olyan módon, hogy egy jelölt esetében a Szenátus a jelenlévők több mint a felének igenlő szavazata szükséges a pályázat támogatásához.

A Szenátus döntését megküldi a rektornak, aki dönt a megbízás kiadásáról, az illetmény megállapítása tekintetében a kancellár előzetes egyetértésével.

Kéri a Szenátust, hogytitkosan szavazzon az külön-külön az egyes pályázatokról.

**BELSŐ PÁLYÁZATOK**

|  |  |  |  |
| --- | --- | --- | --- |
| **Tanszék** | **Pozíció** | **Pályázó** | **Bíráló Bizottság döntése** |
| Élettani és Biokémiai Tanszék | tudományos munkatárs | Jócsák Gergely Péter | Támogató |
| Törvényszéki Állatorvostani, Jogi és Gazdaságtudományi Tanszék | tudományos segédmunkatárs | Dr. Vetter Szilvia | Támogató |
| Törvényszéki Állatorvostani, Jogi és Gazdaságtudományi Tanszék | tudományos munkatárs | Dr. Fodor István | Támogató |
| Ökológia Tanszék | tudományos munkatárs | Dr. Vili Nóra | Támogató |
| Patológiai Tanszék | egyetemi tanársegéd | Dr. Szilasi Anna Katalin | Támogató |
| Patológiai Tanszék | tudományos munkatárs | Dr. Erdélyi Ildikó | Támogató |
| Parazitológiai és Állattani Tanszék | egyetemi tanársegéd | Dr. Juhász Alexandra | Támogató |
| Élelmiszer-higiéniai Tanszék | egyetemi adjunktus | Dr. Darnay Lívia | Támogató |
| Gyógyszertani és Méregtani Tanszék | egyetemi tanársegéd | Dr. Karancsi Zita | Támogató |
| Gyógyszertani és Méregtani Tanszék | egyetemi tanársegéd | Dr. Veres Adrienn Mercédesz | Támogató |
| Biomatematikai és Számítástechnikai Tanszék | tudományos munkatárs | Dr. Fehérvári Péter | Támogató |
| Szülészeti és Szaporodásbiológiai Tanszék | tudományos munkatárs | Dr. Somoskői Bence | Támogató |
| Kórélettani és Onkológiai Tanszék | egyetemi adjunktus | Dr. Kungl Krisztina | Támogató |

**KÜLSŐ PÁLYÁZAT**

|  |  |  |  |
| --- | --- | --- | --- |
| **Tanszék** | **Pozíció** | **Pályázó** | **Bíráló Bizottság döntése** |
| Élelmiszer-higiéniai Tanszék | tudományos segédmunkatárs | Dr. Nagy Anikó | Nem támogatta |

**Az Állatorvostudományi Egyetem Szenátusa egyhangúlag (12/12) támogatja Dr. Jócsák Gergely Péter tudományos munkatársi kinevezését az Élettani Tanszékre. 9/1/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Vetter Szilvia tudományos segédmunkatársi kinevezését a Törvényszéki Állatorvostani, Jogi és Gazdaságtudományi Tanszékre. 9/2/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Fodor István tudományos munkatársi kinevezését a Törvényszéki Állatorvostani, Jogi és Gazdaságtudományi Tanszékre. 9/3/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Vili Nóra tudományos munkatársi kinevezését az Ökológiai Tanszékre. 9/4/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Szilasi Anna Katalin egyetemi tanársegédi kinevezését a Patológiai Tanszékre. 9/5/2018/2019.SZT. számú határozat.**

**Az Állatorvostudományi Egyetem Szenátusa 11 igen, 0 nem, 1 tartózkodás mellett támogatja Dr. Erdélyi Ildikó tudományos munkatársi kinevezését a Patológiai Tanszékre. 9/6/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Juhász Alexandra egyetemi tanársegédi kinevezését a Parazitológiai és Állattani Tanszékre. 9/7/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Darnay Lívia egyetemi adjunktusi kinevezését az Élelmiszer-higiéniai Tanszékre. 9/8/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Karancsi Zita egyetemi tanársegédi kinevezését a Gyógyszertani és Méregtani Tanszékre. 9/9/2018/2019.SZT. számú határozat.**

**Az Állatorvostudományi Egyetem Szenátusa 11 igen, 0 nem, 1 tartózkodás mellett támogatja Dr. Veress Adrienn Mercédesz egyetemi tanársegédi kinevezését a Gyógyszertani és Méregtani Tanszékre. 9/10/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Fehérvári Péter tudományos munkatársi kinevezését a Biomatematikai és Számítástechnikai Tanszékre. 9/11/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Somoskői Bence tudományos munkatársi kinevezését az Élelmiszer-higiéniai Tanszékre. 9/12/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (12/12) támogatja Dr. Kungl Krisztina egyetemi adjunktusi kinevezését a Kórélettani és Onkológiai Tanszékre. 9/13/2018/2019.SZT. számú határozat.**

**Az Állatorvostudományi Egyetem Szenátusa 0 igen, 11 nem, 1 tartózkodás mellett nem támogatja Dr. Nagy Anikó tudományos segédmunkatársi kinevezését az Élelmiszer-higiéniai Tanszékre. 9/14/2017/2018.SZT. számú határozat.**

Gratulál a kinevezett munkatársaknak!

1. Napirendi pont

Kitüntetések

**Dr. Sótonyi Péter rektor** elmondja, hogy a szeptemberben elfogadott kitüntetési javaslatokat az alábbi kitüntetésekkel javasolja kiegészíteni:

|  |  |  |  |  |
| --- | --- | --- | --- | --- |
| **Egyetemi kitüntetések megnevezése** | **Éves keretszám (db)** | **Díjazás (bruttó Ft/fő)** | **Név** | **Felterjesztő** |
| Állatorvostudományi Egyetem Életfa Díj | - | nem jár | Dr. Kutas Ferenc | rektor |
| Állatorvostudományi Egyetem Pro Arte Veterinaria Érme | nincs | nem jár | Marosfői LászlóMarosfői Levente | rektorrektor |

Hozzáteszi, hogy Dr. Kutas Ferenc professzor emeritus az Élettani és Biokémiai Tanszék egykori vezetője, legjobb előadókét számon tartott oktató, rektorhelyettes, a sportkör elnöke.

Marosfői László és Marosfői Levente erdélyi kollégáink, akik egy magyar nyelvű szövettan atlaszt állítottak össze csodálatos kivitelbe. Ajánlja mindenki figyelmébe és messzemenően támogatja a felterjesztést.

Kéri a Szenátust hogy szavazzon beérkezett kitüntetési javaslatokról az előterjesztés alapján titkos szavazással személyenként.

**Az Állatorvostudományi Egyetem Szenátusa egyhangúlag (11 igen, 1 nem, 0 tartózkodás) támogatja Dr. Kutas Ferenc Életfa Díj kitüntetési javaslatát. 10/1/2018/2019.SZT. számú határozat.**

**Az Állatorvostudományi Egyetem Szenátusa egyhangúlag (11 igen, 0 nem, 1 tartózkodás) támogatja Marosfői Levente és Marosfői László Pro Arte Veterinaria Érem kitüntetési javaslatát. 10/2/2018/2019.SZT. számú határozat.**

3. Napirendi pont

HÖK Alapszabály módosítása

**Dr. Sótonyi Péter rektor** elmondja, hogy a szabályzat módosítását a Hallgatói Önkormányzat Küldöttgyűlése szavazta meg, azonban ahhoz a felsőoktatási törvény szerint a Szenátus jóváhagyása is szükséges. A módosítások a következők:

A küldöttgyűlés létrehozta az úgynevezett „tanácsadó tagok” tisztségét. A megbízott hallgatók, a küldöttgyűlés munkáját fogják segíteni.

A biológus hallgatók hatékonyabb érdekképviseletének biztosítása érdekében, a küldöttgyűlés egyik új bizottsága a *Biológus Hallgatói Bizottság.* A HÖK bizottságai a Szociális és Ösztöndíj Bizottság, a Szakmai Bizottság, a Kulturális, Sport és Kommunikációs Bizottság, az ISC Bizottság és az Ellenőrző Bizottság. Ezek mellé kerül az említett bizottság, amely véleményező, tanácsadó jogköröket gyakorol.

Végül a HÖK az Alapszabályban meghatározott hallgatói rendezvények (Gólyatábor, Gólyabál, Equus-napok, stb.) körébe emelte az őszi soproni látogatások megszervezését, illetve a soproni hallgatók tavaszi vendégül látását. Mind a két egyetem nagy múlttal rendelkezik.

Kéri a Szenátust, hogy szavazzon a Hallgatói Önkormányzat Alapszabálya módosításának jóváhagyásáról.

**Az Állatorvostudományi Egyetem Szenátusa egyhangúlag (12/12) támogatja a HÖK Alapszabály módosítását. 11/2018/2019.SZT. számú határozat.**

4. Napirendi pont

A Tanulmányi és Vizsgaszabályzat módosítása

**Dr. Sótonyi Péter rektor** elmondja, hogy a szabályzat módosítását gyakorlati problémák tették szükségessé, tekintve, hogy a szigorlatok jelen szabályozás szerinti lefolytatása több tanszéken is nehézségekbe ütközik, elsősorban az idegennyelvű képzés megnövekedett hallgatói létszámára tekintettel.

A 31.§ (6) szerint, amennyiben a tanterv szigorlatot ír elő, azt legalább kéttagú bizottság előtt kell tenni és arról jegyzőkönyvet kell készíteni. Ez marad a továbbiakban is.

Az eddigi (7) viszont törlésre kerül - ~~vizsgabizottsági tagként kell számításba venni a gyakorlati vizsgáztatást végző oktatót/kutatót is, aki beosztott oktató/kutató is lehet. Szigorlaton olyan bizottság kérdezhet, amelynek az elnöke egy vezető oktató.~~

A (11) pont viszont kiegészítésre kerül: a szigorlati bizottságok felállítása a tanszékvezető hatásköre *és felelőssége.*

A módosítás tehát a tanszékvezető felelősségi körébe utalja a szigorlati bizottságok felállítását. Ez eddig is az ő hatásköre volt, de ezzel a felelőssége is nyomatékosabban kifejezésre kerül.

Kéri a Szenátust, hogy szavazzon az Állatorvostudományi Egyetem Tanulmányi és Vizsgaszabályzata módosításáról.

**Az Állatorvostudományi Egyetem Szenátusa egyhangúlag (12/12) támogatja A Tanulmányi és Vizsgaszabályzat módosítását. 12/2018/2019.SZT. számú határozat.**

5. Napirendi pont

A magyar nyelvű képzés 2019. évi záróvizsga Bizottság tagjai

**Dr. Sótonyi Péter rektor** elmondja, hogy az alábbi záróvizsga bizottsági elnökökre és tagokra tesz javaslatot az Oktatási Bizottság:

**Magyar nyelvű képzés:**

**Elnökök:**

Brydl Endre

Kassai Tibor

**Tagok:**

*Hatósági terület:*

Bognár Lajos

Boncz Attila

Gombos Zoltán

Nemes Imre

Oravecz Márton

Sziebert Gergely

*Klinikai terület:*

Bába András (lógyógyászat)

Lehoczky János (haszonállat)

Bartyik János (haszonállat)

Biró Ferenc (kisállatgyógyász)

Bánfi András (kisállatgyógyász)

Rengei Antal (kisállatgyógyász)

Gyovai Tibor (kisállatgyógyász)

Tolnai György (kisállatgyógyász)

Zöldi Tamás (kisállatgyógyász)

Farkas Zoltán (kisállatgyógyász)

Bőr Tamás (kisállatgyógyász)

**Idegennyelvű képzés:**

|  |  |
| --- | --- |
|  |  |

Bizottság 1:

**Elnök:**

Zöldág László (Varga István helyett)

**Tagok:**

Bende Balázs

Péter István

Bizottság 2:

**Elnök**

Rafai Pál

**Tagok:**

Soós Tibor

Süth Miklós (Szász Ferenc helyett)

Bizottság 3:

**Elnök:**

Solti László

**Tagok:**

Bajnóczy Pál

Kis János

Kéri a Szenátust, hogy döntsön a záróvizsga bizottsági elnökök és tagok elfogadásáról.

**Az Állatorvostudományi Egyetem Szenátusa egyhangúlag (12/12) támogatja a 2019. évi záróvizsgabizottság személyi összetételét. 13/2018/2019.SZT. számú határozat.**

1. Napirendi pont

A Foglalkoztatási Követelményrendszer módosítása

**Dr. Sótonyi Péter rektor** elmondja, hogy a jelen előterjesztés alapján az egyetemi kitüntetések, kitüntető címek közé kerül egy tanszéki - díjazással nem járó - elismerés. Ez az elismerés a Gyógyszertan és Méregtani Tanszék kitüntetése, a Magyary Kossa Érem, amelyet a tanszék eddig is adományozott, de ezt szeretnék hivatalossá tenni, azzal, hogy egyetemi szabályzatban rögzítésre kerüljön. Az érmet továbbra is a tanszék ítéli és adja oda olyan személyeknek, akik a gyógyszertan, méregtan területén nemzetközileg elismert módon járultak hozzá az állatorvosi tudományokhoz.

Kéri a Szenátust, hogy szavazzon a módosításról.

**Az Állatorvostudományi Egyetem Szenátusa egyhangúlag (12/12) támogatja a Foglalkoztatási Követelményrendszer módosítását. 14/2018/2019.SZT. számú határozat.**

8. Napirendi pont

Vadkárbecslési feladatokra felkészítő szakirányú továbbképzési szak mintatantervének elfogadása

**Dr. Sótonyi Péter** elmondja, hogy a szakirányú továbbképzési szak alapításáról és indításáról már döntött a Szenátus, a képzés indításához az Oktatási Hivatal a mintatantervről is szenátusi határozatot vár.

Kéri a Szenátust, hogy döntsön a Vadkárbecslési szakértői feladatokra felkészítő szakirányú továbbképzési szak mintatantervének elfogadásáról.

**Az Állatorvostudományi Egyetem Szenátusa egyhangúlag (12/12) támogatja Vadkárbecslési feladatokra felkészítő szakirányú továbbképzési szak mintatantervét. 15/2018/2019.SZT. számú határozat.**

1. Napirendi pont

Fakultatív tárgyak indítása

**Dr. Sótonyi Péter rektor** elmondja, a 2018/2019. tanév I. félévében az Oktatási Bizottság részére benyújtott és az OB által támogatott fakultatív tantárgyak a következők:

**Az OB által támogatott tantárgyak:**

|  |  |  |  |  |  |  |
| --- | --- | --- | --- | --- | --- | --- |
| **Fakultatív tantárgy neve, típusa** | **Tantárgy-felelőse/****oktatója** | **Óraszám (e+gy)** | **Kredit-pont** | **Tanszék/Befogadó Tanszék** | **Szak** | **Magyar/****idegennyelvű** **képzésben** |
|

|  |
| --- |
| Rovarok a humán táplálkozásban és a takarmányozásban |

 „C” | Dr. Hetényi Nikoletta | 15 | 1 | Állattenyésztési, Takarmányozástani és Laborállat-tudományi Tanszék | állatorvos,biol BSc | magyar/ angol,  |
| Antimikrobiális szerek helyes alkalmazása „B” | Dr. Jerzsele Ákos | 15 | 2 | Gyógyszertani és Méregtani Tanszék | állatorvos | magyar/ angol |
| Fehérjemodulátorok szerepe a gyógyászatban „C” | Pásztiné Dr. Gere Erzsébet | 15 | 1 | Gyógyszertani és Méregtani Tanszék | állatorvos, biol. BSc | magyar/ angol |
| Prezentációs készségfejlesztő tréning „C” | Dr. Ózsvári László | 15 | 1 | Törvényszéki Állatorvostani, Jogi és Gazdaságtudományi Tanszék | állatorvos | magyar/ angol |
| Önismeret és önmenedzselés tréning „C” | Dr. Ózsvári László | 15 | 1 | Törvényszéki Állatorvostani, Jogi és Gazdaságtudományi Tanszék | állatorvos, biol BSc | magyar/ angol |
| Kommunikáció alapjai „C” | Dr. Ózsvári László | 15 | 1 | Törvényszéki Állatorvostani, Jogi és Gazdaságtudományi Tanszék | állatorvos, biol BSc | angol |
| Növényi Hormonok és származékaik biológiai hatásai „B” | Dr. Vetter János | 15 | 2 | Növénytani Tanszék | állatorvos | magyar |
| A növények másodlagos anyagcsere termékei „C” | Dr. Vetter János | 15 | 1 | Növénytani Tanszék | állatorvos | angol |
| Karcinogén és antikarcinogén növények „C” | Dr. Vetter János | 15 | 1 | Növénytani Tanszék | állatorvos | angol |
| Prémes állatok tenyésztése és takarmányozása „C” | Dr. Hullár István | 15 | 1 | Állattenyésztési, Takarmányozástani és Laborállat-tudományi Tanszék | állatorvos | német |
| Spanyol nyelv az Idegen nyelvű Képzésben részt vevő hallgatók számára „C” | Nyiredy Krisztina | 26 | 1 | Idegennyelvi Lektorátus | állatorvos | idegen nyelvű |
| Német Nyelv az Idegen nyelvű képzésben részt vevő hallgatók számára „C” | Rudolf Radenhausen | 26 | 1 | Idegennyelvi Lektorátus | állatorvos | idegen nyelvű |
| Francia nyelv az Idegen nyelvű Képzésben részt vevő hallgatók számára „C” | Lotfi Éva | 26 | 1 | Idegennyelvi Lektorátus | állatorvos | idegen nyelvű |
| Gyakorlati méhészkedés „C” | Dr. Gál János | 15 | 1 | Egzotikusállat- és Vadegészségügyi Tanszék | állatorvos | magyar/ angol |

**Dr. Sótonyi Péter rektor** kérdezi, hogy a Törvényszéki Tanszék neve alatt három tantárgy van, ki tartja ezeket a tantárgyakat?

**Dr. Ózsvári László rektorhelyettes** elmondja, hogy nem ő fogja a tantárgyakat oktatni, hanem az órák kb. 90%-át Kriska Jámbor Judit a Pályázati Osztály munkatársa, aki már oktatott a szakállatorvos képzésben nagy sikerrel.

**Dr. Sótonyi Péter rektor** kérdezi, hogy van-e egymásra épülés, mi az ajánlás, melyiket vegye fel először a hallgató?

Kérdezi, hogy Vetter tanár úr áll-e szintén mindhárom a Növénytani Tanszék által benyújtott és az OB által támogatott tantárgy mögött?

**Dr. Ózsvári László rektorhelyettes** elmondja, hogy igen, mind a három tantárgy oktatója Vetter János professzor lesz. És a hallgatók kapnak majd egy ajánlást, hogy a tárgyakat milyen sorrendben ajánlott hallgatni.

A fentebb felsorolt az OB által támogatott tantárgyak – a Szenátus határozata értelmében – a 2018/2019. tanév második félévétől hirdethetők meg.

**Az Állatorvostudományi Egyetem Szenátusa egyhangúlag (12/12) támogatja a felsorolt fakultatív tárgyak indítását a 2018/2019. tanév második félévétől. 16/2018/2019.SZT. számú határozat.**

**Fakultatív tantárgy módosítások:**

1. Dr. Mándoki Míra: Tudásátadás új formái és eszközei az állatorvosképzésben-gyakorlati példákkal c. tantárgy Patológia tanszékre kerül át, a fakultáció nevének módosítása „New forms and technics of knowledge transfer – practical approach”(összeférhetetlenség okán)
2. Dr. Szelényi Zoltán: Az ellés körüli időszak hajlamosító tényezői szarvasmarhában (korábban a tantárgy felelőse Dr. Bajcsy Árpád Csaba volt)

**Az Állatorvostudományi Egyetem Szenátusa egyhangúlag (12/12) támogatja a Tudás új formái és eszközei az állatorvosképzésben gyakorlati példákkal tantárgy módosítását, illetve Az ellés körüli időszak hajlamosító tényezői szarvasmarhában tantárgy módosítását. 17/2018/2019.SZT. számú határozat.**

Az alábbi 3 db az állatorvosi képzésen már futó fakultatív tantárgy elfogadása a biológia képzésben, fakultatív C tárgyként, 1 kredittel való akkreditálása:

Fejezetek a humán anatómiából (Anatómiai és Szövettani Tanszék, Heinzlmann Andrea, biológia BSc)

Karcinogén - antikarcinogén növények (Növénytani Tanszék, Vetter János, biológia BSc)

Bevezetés a sejttenyésztésbe (Gyógyszertani és Méregtani Tanszék, Farkas Orsolya, biológus MSc)

**Az Állatorvostudományi Egyetem Szenátusa egyhangúlag (12/12) támogatja a biológia képzésbe a Fejezetek a humán anatómiából, a Karcinogén - antikarcinogén növények, a Bevezetés a sejttenyésztésbe című fakultatív tárgyak akkreditálását. 18/2018/2019.SZT. számú határozat.**

*ELTE TTK és Semmelweis Egyetem Doktori Iskola tantárgyainak befogadása (biológus hallgatók áthallgatása kapcsán):*

Kötelezően választható (B) tárgyként való elfogadás 2 kredit értékben:

Az Őssejtek és regeneráció

Az extracelluláris vezikulák szerepe a sejtek közötti kommunikációban

Tengerbiológia előadás 1., C tárgyként 2 kreditértékkel (heti 2 óra)

Funkcionális idegrendszeri egységek neuroanatómiája I. B tárgyként 1 kreditértékkel (összesen 14 óra)

Molekuláris és celluláris neurobiológia B tárgyként 2 kreditértékkel (összesen 28 óra)

**Az Állatorvostudományi Egyetem Szenátusa egyhangúlag (12/12) támogatja az ELTE TTK és a Semmelweis Egyetem Doktori Iskola tantárgyainak befogadását a biológus hallgatók áthallgatása kapcsán. 19/2018/2019.SZT. számú határozat.**

10. Napirendi pont

Egyebek

**Dr. Sótonyi Péter rektor** átadja a szót Szabó Ferenc igazgató úrnak, hogy az egykapus rendszerrel kapcsolatos tájékoztatóját tegye meg.

Szabó Ferenc igazgató elmondja, hogy két dologgal kapcsolatban szeretne egy rövid tájékoztatást tartani.

A jövőben szeretnék a Gazdasági Igazgatóság funkcióját megerősíteni, kibővíteni. Lenne egy kolléga, aki a problémás ügyeket egykapus rendszerben kezelje. A tanszéki adminisztrátorok közvetlen ehhez a kollégához fordulhatnának. Ezzel csökkentve a hibásan elküldött dokumentumokat. Akár helyszínre is kimegy.

Az új kolléganő januárban lép be, költségvetési szervnél dolgozott. Nem pénzügyes volt, de pénzügyes végzettsége van, ezzel sokat segíthet az együttműködés javításán.

A belső ellenőr asszonyt rábeszélték, hogy lépjen be a Gazdasági Igazgatóság személyi állományába. Bebizonyította, hogy emberileg és szakmailag is alkalmas lesz a Pénzügyi Csoportvezetői feladatra. A pénzügyes kollégáknak nagy segítség lenne, hogy szakmailag alkalmas kolléga ül mellettük és javítja a hatékonyságot.

A legmozgalmasabb terület a pénzügy, ezt mindenki tudja, ezért minden lehetséges támogatást megad.

**Dr. Sótonyi Péter rektor** kérdezi, hogy egy fő bírja majd a feladat ellátását? Bár a bevezetés után ezen lehet módosítani.

Szabó Ferenc igazgató elmondja, hogy kancellári támogatással, ha nem bírja az egy kolléga a kapcsolattartást, akkor esetleg még egy főt felvesznek.

**Dr. Bartha Tibor rektorhelyettes** kérdezi, hogy a tanszéki munkatársak kapnak-e oktatást az SAP bevezetése után? Azaz január elején.

Szabó Ferenc igazgató elmondja, hogy a tanszéki munkatársakat közvetlenül nem fogja érinteni a SAP, a tanszéki munkatársak a NEPTUN-t fogják használni, ezzel kapcsolatos oktatás lesz a későbbiek folyamán.

**Dr. Sótonyi Péter rektor** elmondja, hogy 2018. december 12-én lesz a MOÁE újjá alakuló ülése. Szeretnék, hogy ha az Állatorvosi Kamra is tagja lenne az egyesületnek, az elnökségben mindenkor benne marad az egyetem rektora, a mindenkori kamara elnöke és a mindenkori országos főállatorvos.

Hozzáteszi, hogy a Figyelő újság összefoglalója alapján az Állatorvostudományi Egyetem az agrárképzésben első helyen végzett.

**Dr. Sótonyi Péter rektor** elmondja, hogy 2018. december 13-án lesz a karácsonyi rendezvény, melyre szeretettel vár mindenkit, a megnyitó után a vacsora, majd gasztronómiai programok következnek.

**Dr. Sótonyi Péter rektor** elmondja, hogy az V. Állatorvos Bál a Hilton különtermében március 2-án kerül sor.

**Dr. Sótonyi Péter rektor** előjáróban elmondja, hogy a II. Fogathajtó és Főzőverseny 2019. június 13-án lesz.

**Dr. Sótonyi Péter rektor** megkérdezi, hogy van- e hozzászólás, majd további hozzászólás hiányában megköszöni az ülésen való részvételt és bezárja az ülést. Kellemes Karácsonyi Ünnepeket és Boldog Új Évet kíván.

Kmf.

Dr. Sótonyi Péter dr. Battay Márton

 a Szenátus elnöke a Szenátus titkára

A jegyzőkönyv hiteléül:

 Dr. Ózsvári László Dr. Somogyi Zoltán

 egyetemi docens PhD hallgató